Man vas wat vriendin glo met verwarmer gooi | Maroela Media
Man vas wat vriendin glo met verwarmer gooi
Die polisie in die Vrystaat het 'n 20-jarige man buite Welkom in hegtenis geneem nadat hy na bewering sy vriendin met 'n brandende paraffien-verwarmer gegooi het.
Brig. Motantsi Makhele, woordvoerder van die polisie, het in 'n verklaring gesê die voorval het Sondag omstreeks 00:15 in die Thabong- informele nedersetting plaasgevind.
Volgens Makhele het die vriendin saam met vriende by 'n naburige huis gesit en kuier toe haar kêrel skielik by dié huis instorm en hulle begin slegsê het. Een van die vriende het probeer om die man stil te maak waarna hy sy vriendin begin aanrand het.
"Hy het haar begin skop, voorwerpe na haar gegooi en haar toe op 'n bed gegooi. Die verdagte het na bewering toe 'n paraffien-verwarmer na die vrou op die bed gegooi en die komberse het aan die brand geslaan," het Makhele gesê.
Volgens Makhele het die man ook paraffien oor sy vriendin uitgegooi. Sy het ernstige brandwonde tydens die voorval opgedoen en is na 'n hospitaal gehaas vir mediese behandeling.
Die polisie ondersoek nou 'n saak van poging tot moord. Die verdagte sal binnekort in 'n hof verskyn, het Makhele gesê.
Meghan Cremer: Slegs 1 verdagte nou van moord aangekla
Eersterus: Verdagte vas ná vrou se moord
Ons leef in 'n siek wêreld waarin 'n lewe niks beteken nie!
Gazn seker nou weer verwys na oop Bottelstore. Ha ha Chebeens nog al die tyd oop
Kla sommer aa vir Besndstigting ook
Wat dan nou van Black lives matter?
Se liewer niks
Sou ook vies wees. Tensy hulle besig was met n selgroep…maar klink nie so nie. Maar dit regverdig nie al die vuur en geweld nie.